अकसूमी मुद्रा
अकसूमी मुद्रा पूर्वी अफ़्रीका के अकसूम राज्य द्वारा जारी की जाती थी। इसका आरम्भ लगभग २७० ईसवी में रजा एन्दूबिस के राजकाल में हुआ। यह ७वीं सदी तक बनाई जाती रही लेकिन उसके बाद इसके सिक्कों का उत्पादन धीरे-धीरे कम होता गया। यह सिक्के सोने, चांदी या कांसे के बने होते थे और इनपर या तो गिइज़ भाषा में या फिर लाल सागर क्षेत्र में व्यापार के लिए प्रयोग होने वाली यूनानी भाषा में लिखा होता था।
क्लोनडिके
क्लोनडिके कनाडा के उत्तर-पश्चिम यूकॉन प्रदेश में स्थित ८०० वर्ग मील का भूभाग जिसमें अनेक सोने उत्पन्न करनेवाले स्थल स्थित हैं। यहाँ १८९५ में राबर्ट हैंडरसन ने सर्वप्रथम गोल्ड बाटम में सोने की खान का पता लगाया। १७ अगस्त १८९६ को जार्ज कार्मैक के साथ मिलकर पहली बार खुदाई की और उस खुदाई में ही अपार सोना प्राप्त हुआ। फिर तो लगभग सारे संसार से लोग धनी बनने की अभिलाषा लेकर इस प्रदेश पर टूट पड़े। जूने और स्कैगवे के नगर रातों रात बस गए। छह महीने के भीतर डाउसन नगर में ५०० घर बन गए और एक वर्ष बीतते बीतते वह संसार का सबसे धनी खदान नगर बन गया। अनेक लोग इस देश तक पहुँचने से पहले ही ठंढ और रोग से मर गए।